จี้รัฐ ออกใบอนุญาตวิทยุชุมชน
เครือข่ายวิทยุชุมชนฯร้องรัฐเร่งออกใบอนุญาตให้วิทยุชุมชนสามารถทำงานได้จริง กันกลุ่มนายทุนแทรกแซง&nbsp;&nbsp;
16 ม.ค. 2553

เครือข่ายวิทยุชุมชนฯร้องรัฐเร่งออกใบอนุญาตให้วิทยุชุมชนสามารถทำงานได้จริง กันกลุ่มนายทุนแทรกแซง  
เครือข่ายวิทยุชุมชนจากทั่วประเทศ แลกเปลี่ยนประเด็นความคิดเห็น ในเวทีสาธารณะวิทยุชุมชน เรื่องการพัฒนาและปรับปรุงวิทยุชุมชน ที่มีอยู่กว่า 6,000 แห่งทั่วประเทศ  นายวิชาญ อุ่นอก กองเลขาธิการสหพันธ์วิทยุชุมชนแห่งชาติ กล่าวว่า วิทยุที่ขึ้นทะเบียนกว่า 6,000 แห่ง มีเพียง 200 กว่าแห่ง ที่เป็นวิทยุที่มีการนำเสนอเนื้อหาหลักเกี่ยวกับชุมชน และสถานการณ์ปัจจุบัน โดยปราศจากการโฆษณา ซึ่งถือเป็นหลักการสำคัญที่ทำให้รอดพ้นจากการแทรกแซงของกลุ่มทุน แต่วิทยุชุมชนประเภทดังกล่าว กลับพบกับปัญหาถูกทับคลื่นสัญญาณความถี่ เนื่องจากมีกำลังการส่งต่ำกว่าสถานีทางธุรกิจ รวมทั้งมีภาคธุรกิจเข้ามาอาศัยหาผลประโยชน์โดยมิชอบ จึงเสนอให้รัฐบาลนั้นเร่งออกใบอนุญาต เพื่อให้วิทยุชุมชนสามารถทำงานได้จริง